
Un exemplu de respect pentru trecut. 


În ultimul număr din foaia istorică a Saşilor din Ardeal, 
«Archiv des Versins für siebenbürgischs Landeskunde», M. von 
Kimakowicz publică un studiu întins de istorie culturală pe 
basa resultatelor unor cercetări tehnice în subsolul Sibiiuluă, 
studiu care ne interesează din două puncte de vedere. Şi aceste 
rindură sint scrise pentru a semnala,— oricît de grei ar auzi la 
noi lumea care poate aduce îndreptări la o stare de lucruri 
cuiturală nesuferită —, mat ales peniru a pune în lumină pe 
cel de al doilea. 

În Maii 1909 autorul «a fost rugat să-şi îndrepte atenţia 
către zidurile vechi care aŭ ieşit la iveală cu prilejul canalisără, 
pe Huetplaiz». D, Kimakowicz «şi-a întins observaţiile asupra 
întregă pătură de cultură în încunjurimea acelei localităţi», şi 
acuma ni dă resultatele sale. 

Ştiinţific, pentru istoria Rominilor, a timpurilor celor mai 
depărtate din viaţa alor noştri în Ardeal, aceste resultate, cele 
dintăii, de felul lor, sint de sigur de un mare interes. Cerce- 
tătorul plin de răbdare şi pătrunzător înseamnă şi pune în 
legătură tot ce i-a dat pămintul răscolit de lucrătoră canali- 
sării. Ca unul ce trăieşte între Saşi şi scrie peniru dinşii, el 








se bucură că nu descopsre urme romane: nicăiri, cărămida ori 
cimentul, uşoare de recunoscut, ale străbunilor, şi cite-unm bătrin 
dintre Rominii din Sibiiă, dacă o lua fascicula în mină, maï că ar 
vărsa o lacrimă pentru aviticul Sabiniu | Scriitorul ar fi, nea- 
părat, bucuros dacă mar fi găsii nimic care să amintească prio- 
vitatea acolo a acelor «Romini, cari, venind de la Sud, sai 
înbulzit (eindrângten) în Ardeal;. Numai cit nu-i aşa: în fun- 
dul pămîntului nu sai găsit felurile de dobitoace ale regiunilor 
de unde, liniştit şi legal, fără a se cimbulzi», aŭ venit, incepind 
cu veacul al Xl-lea, cei d'intăii, Saşi, ci bouleanul sur care «trăia 
cu câteva decenii în urmă încă în satele de la picioarele Car- 
paţilor ardalenă», apoi boul moldovenesc, alb, de stepă, porcul- 
mistreţ, bun-răi, pe care-l cresc şi acum ţeraniă noştrii, găină 
cum aŭ trăit totdeauna prin părțile noastre, şi mai ales, crasa 
de oi care şi acum se creşte mai ales în munte»: «ese creşte», 
pricepi dumneata, adecă o cresc oieri veniţi cindva, cu trenuri 
de plăcere, din Peninsula Balcanică. 


Dar nu e vorba de asta: doar sintem deprinşi cu asemenea 
teorii, menite să ne scadă şi să ni strice, deşi, din partea 
noastră, recunoaştem bucuros, dacă nu cind ni se strigă cu 
exagerări şi insulte de cutare German din Bucuresti, dar cînd ni 
se spune, cu toată liniştea şi cuviinţa, ca acum citeva luni, de 
şeful cultural al Saşilor, Friedrich Teutsch, că «în vreme veche 
şi nouă, cultura Romăniei, mai ales în oraşe (fără: «mai ales»), 
poartă în chip esenţial şi un amestec săsesc». Dar mă gindesc 
la atitea lucrări de la noi, cu sutele, asemenea cu acelea de 
canalisare la Sibiii,— care waŭ dat niciun resultat ştiinţific. Şi 
era doar aşa de uşor să se cheme un specialist! Şi lucruri de 
cea mai mare însemnătate, care sai, risipit şi pierdut, sar fi 
păst:at astțel. Dar a vorbi de astfel de lucruri tuturor acelora, 
cari pot face ceva e a-ţi pierde vremea degeaba. 

Citeva casuri : Sute de mii de documente, de cărţi din vechile 
biblioteci s'au aflat sai se află la anticarii jidovi, cari le vind 
unde se întimplă. La Israel Kuppermann din laşi am văzut 
registrul de botezați al bisericii Ospenia din Botoşani. Inelul 
luă Ştefan-Vodă, fiul bă Vasile Lupu, a fost cules din nişte 
gunoaie lingă Bahluii, lucrările de la Trei-lerarhi  făcindu-se 
supt îngrijirea d-lui Lecomte du Noüy, care, îmi spunea răpo- 
satul D. A. Teodoru, are la Paris un întreg museŭù de artă 





romănească. Acum citeva zile, Academia Romină a aprobat ti- 
părirea unui studiu despre resultatela săpăturilor de la Su-. 
ceava, datorit iniţiatorului şi conducătorului lor, d. Romstorfer, 
şi alte lucrări de acest fel mavem. Cind am propus a sa face, 
de pionieri, săpături la Stănileşti şi Movila- Răbtii, unde veacuri 
intregi aŭ stat atitea armate, un bătrin om politic, cunoscut pentru 
cultura, sa, mi-a răspuns că soldaţii romină aŭ altceva de lucru. 

La Cucuteni bogatul material preistoric a fost luat de un 
German din Germania, un student romin al aceluia servindu-ă 
ca «famulus» ; aceluiaşi Germani Sai, trimes în lăzi şi materiale 
ce se păstrau la Universitatea din lași. Acum citeva lună, în 
sfirşit, cerusem prin Academia Romină, al cării birou, a făcut 
de sigur intervenţia mecssară, atita lucru: să se ridice citeva 
scinduri banale din biserica Precista de la Bacăi, pentru a ieşi 
la iveală piatra de mormint a unui membru al familie luă 
Ştefan-cel-Mare. Şi credeţi că am primit vre-un răspuns? Cit 
aș fi primit de la Şahul Persiei dacă i-aş fi cerut părerea asu- 
pra scandalului din Sf. Sinod! 

Şi Saşii cari propun să se îngrijească şi impodobească o veche 
biserică pentru că supt ea s'a găsit oase ds-ale celor maï vechi 
locuitori aă oraşului | N. IORGA. 


= 


Cîntecul Ţeranului ?. 





Rămti la plug, ogoru-ţi ară 
Şi-aducă folos la 'ntreaga ţară : 
Aduci folos săracului, 
Bogatului, străinului 

Și "'ntregii lunii vieţuitoara, 
Ce-o ţine Dumnezeii supt soare. 
Din ferna ta, din rodul ei 
Atîtea nobile femei 

Mereii se înfrumuseţează 
Şi-atîția Regi se 'ncoronează ; 
Şi, plugul tău de ar lipsi, 
Trufaşii, orictt sar trufi, 

În pulbsre-ar cădea sărmanii. 


Sus dar plugarii, sus țeranii | 
PREOT Const. MORARIU. 


1 După Wernher der Gărtner, din a doua jumătate a veacului al XIII-lea. 
Vezi «Bukowiner Volksblatt», nr. 442, a. 1914, p. 3. 

DE LA MANEVRE. 


— COVRIG. — 





— Numa! Covrig o duce bine cu foamea, d-le sublocotenent;- 
înghite în sec şi se satură de covrigi! 

— Tauzi, Covrig, ce spun! 

— Aoleii..., d-le sublocotenent... parcă tot mi-ar prinde bine 
un borş gras !... . 

— De nu ne-ar omorî setea, d-le sublocotenent, că, de- 
foame..., las' pe noi! 

„— Păi de, mă, cine vă puse să vă mîncaţi din prima zi de: 
marş toată taca 

— Să ni fie maï uşoară căţeaua din spinare, trăiţi, d-le sub- 
locotenent ! 

— Maï ne-o fi ducînd departe, d-le sublocotenent? M’a ros- 
cizma de nu maï pot! 

— Păi, de, băieţi, la Seremet, unde am făcut halta mare, a 
fost tocmai jumătatea drumului dintre satul Carol unde am: 
dormit şi Cogealac. La 6 ni scoatem cizmele. 

Acum, băieţi, ma! strîngeți rîndurile! Prea v'aţi răsfirat| 
Flancu' stîng ! Întinde cracul! Să nu carecumva să pice vre 
unu’ din compânia noastră, că-i foc! Pe cine l-o roade prea 
tare cizma, să umble cu picioarele goale: e voie! Hai, băieţi, 
hai! Nu te lăsa, Covrig! 

— Nu mai pot, s'trăiți, d-le sublocotenent, zăi nu mai pot! 

— Taci, bă, că te lauzi! Pă! tu, aşa pipernicit, dar te ştii eŭ- 
că eşti voinic! 

Mă cioară, mă Dincă mă, ia ma! zi-ni una să ni treacă. 
de urit! | 

— Foaie verde don vagmistru, 
De m'aşi face, zău ministru: 


La manevre aş trimite 
Doar soacre sulemenite... 


„Şi, uitînd de oboseală, gonind gîndurile de acasă, batali- 
oanele de reservă ale regimentelor bucureştene 6 şi 21 în- 
„naintaă curagios într'un nour de praf înnecăcios spre Cogealac, 
pe nesfirşitele ondulaţiuni ale Dobrogii pustii. 

Soarele de August, cu tot vîntul continuii ce sufla de la 

“Mare, ardea fără milă, muind oasele, îngreuind tot ma! mult 
-sarcina din spinare. Oboseala cuprinsese, în această a treia zi 
„de marş, pănă şi pe cei mal voinici. Mergeam ma! mult ca 
automați, cu picioarele umflate, bătute de cizma nouă, cu fața 
îndurerată, strîngînd din dinți; mergeam cu gîtul uscat de 
praful compact ridicat de picioarele nenumărate, măcinînd 
toate același drum îngust, şi praful se depunea pe noi în strat 
tot mai des, îngreuind ploapele, curgînd, noroios de sudoare, 
„de pe tîmple pe gît supt tunică. 

— A dracului <pudră țigănească», d-le sublocotenent! 

— Da’ ce, mă, numa! Dincă să fie băiat frumos? 

— Techirghiol ambulant ! d-le sublocotenent! 

Panta dealurilor, foarte lină, urca continui, scurtînd ori- 
zontul, se prăvăliă apot răpede pentru a reîncepe din noŭ să 
urce tot atît de lin şi de prelung, întinzîndu-se la infinit, fără 
să vezi o casă, un copac, o ființă omenească. Doar vulturi, sus 
de-asupra noastră, cu aripile rigide, rotiai pîndind jos vre-un 
iepure ascuns în ciulini. 

Cu toată oboseala mai mare a urcuşurilor de deal, abia 
„scăpat de unul, doriaï să ajungi ma! iute în coama dea- 
lului noii apărut în faţă, cu nădejdea în sufiet ca de acolo să 
vezi în sfîrşit viaţă, să descoperi, pitit în fundul văii, îndră- 
„gostit de o apă, un sat cu case albe, spre care să te cheme, 
cu prietenoase largi mişcări de braţe, veselele mori de vînt 
dobrogene ; iar, cînd, ajuns în culmea dealului, o nouă desi- 
lusie te copleşia o clipă, pornial, din noŭ atras de speranţă, 
spre coama şi mai înnaltă, sfişiată de pietre de granit, a dea- 
lului din faţă. În virful luk păzia, strajă uriaşă iîmpietrită de 
secole, una din sutele de movili făcute de oameni! pe vremuri 
de care nimeni nu ar ma! şti a povesti, înşirate la depărtări 
cam egale, pe virfurile cele maï înnalte de deal, spre a arăta 
“hordelor de barbari înfometați drumul ce duce prin Dobrogea 
pietroasă, prin Bărăganul lipsit de păduri, peste Dunărea ce 
atît de uşor se face punte de ghiaţă, spre soarele cald al re- 
_giunilor bogate, civilisate, din spre Miazăzi. ` 

Urcind una din aceste movili bătrîneşti, de unde ochiul ză- 
reşte, ca dungi paralie de foc, la peste treizeci km. depărtare, 
coasta Măril Negre şi lacurile din faţa el, şirul miilor de da- 
meni, strecurîndu-se încet, -patru cite patru, spate în spate; 

supt norul de praf ce se ridică lin, ca un abur de oboseală de- 
asupra lor, pare un balaur, neînchipuit de lung, tîrîndu-se cu. 
grei, obosit şi fumegînd, ondulind cu luciri stranii, printre 
dealuri, supţiindu-se întrun fir negru şi dispărînd la orizont. 
„Cu cît ne depărtam de Medgidia, cu atît picaii mat des, în- 
semnînd drumul, reservişti! învinşi de oboseală. Îi vedea! gi- 
„fiind, pe spate, cu gîtul înnainte, zugrumaţi de ranița prea. 
grea, păzițľ de un gradat ce desfăcea cu grabă curelele, des- 
chizînd tunica prea îngustă în jurul gitului neobişnuit a fi 
strîns. Alţii ieşiau din coloană, trîntindu-se pe cîmpul secerat, 
doar spre a-şi scoate cizmele, cu grei; oftaŭ apoi de uşurare, 
zgîrcind degetele în vint cu beatitudine. Apoi, cu picioarele 
goale, căpătind noi puteri parcă, alergat în praful răcoros, cu 
cizmele zvirlite vesel peste raniță, de-şi căuta, tot mai îngri- 
joraţi, batalionul, compania, tovarăşi! necunoscuţi bine încă în 
graba pornirii, pe înserate, din Bucureşti. 

— Mă, să nu dea dracu’ să pice unu’ din compania noastră, 
să ne facă de ruşine!... Aşa-l că te ţii bine, Covrig? ala 
mă ! Hai că ma! e puţin şi ajungem... Scoateţi capelele, băieţi: 
ni trimete Dumnezei un nor în loc de umbrelă! Da’ unde- 
Dincă ?... Mă cioară |... Cînd dracu ciordişi porumbul Romi- 
nului ?... Mă, bată-te să te bată! D'aia-mi taci? De nu ni-or 
cînta aşa, cu gura plină cum eşti, te iea mama dracului la 
Cogealac ! 

Şi, tiganul cu ochi roşii, rînjind şiret, mestecînd porumbul: 
crud şi îndesînd în sîn coceanul furat, începu să cînte: 


Foaie verde micşunele, 
Vai de picioarele mele... 


Şi astfel urcarăm încă un deal. Dincolo de culmea lui nişte- 
țerani nemți, cu cămaşa rusească, cari-şi injuraŭ cai! romă- 
neşte, încărcati ovăs într'una din caracteristicele care dobro- 
gene, lungi cît trei de-ale noastre, ca să înceapă într'însul o- 
şură întreagă şi să se scutească drumurile la ţarinile depărtate- 
zeci de chilometri de orice locuință. 

Nu trecea companie, nu trecea pluton, nu trecea secție ori. 
grupă care să nu-ï întrebe cu nădejdea în suflet: 

— Bă, Romîne, bă! Marle departe Cogealacu'? 

Răbdători şi serviabili, Nemţii răspundeaii fiecăruia : 

— Ja, Ja! Aicii, Aicir! Cogealac! 

Şi cu adevărat, mai umElînd puţin, zărirăm clopotniţa albă 
şi ascuţită a bisericii protestante a acestul mare sat colonisat 
de Nemţi. 

Perise. oboseala, şi parcă ni păru răi de repausul de o ju- 
mătate de oră ce ni se dete pe dealul din margenea satului, 

— Acu, băieţi, să vă văd! Rid Nemţoaicele de noï saŭ ba? 

Şi, negri de praf, mînjiţi de sudoare, uriţi ca dracu’, dar toți 
cu mustața răsucită, pornirăm ţanţoşi de n'ar fi zis nimeni că 
ni erai oasele piftie şi gîtul uscat de sete. Da’ să fi avut mu- 
sică militară | 

Cu alaiŭ de mucoşi în admiraţia uniformei, salutaţi de lă- 
tratul tenace şi cam neprietenos al dulăilor cogelăceni, priviţi 
cu îngrijorare de locuitori, ocolirăm satul cu străzile lui de o 
neobişnuită lărgime, păzite de salcîmi piperniciţi, cu casele 
fără pridvor, învelite cu stuf şi încunjurate toate de un carac- 
teristic zid mărunt, făcut din pietre suprapuse prinse, în muchia 
zidului numat, cu un strat gros de pămînt galben, şi ne oprirăm 
în faţa satului, la poalele unu! deal lin. 

Prinzînd parcă noi puteri din clipa ce nu mat avurăm ra- 
nița grea de dus în spinare, ne apucarăm de ridicarea cortu- 
rilor ce aveai să ni fie locuință timp de douăzeci de zile, 
punind pe fugă nenumărate şopîrle vioaie, crocodili în minia- 
tură, ce-şi aveai sălaşele pe locurile invadate de nor. Iar, cînd, 
după o muncă inimoasă, plecarăm în sat, ofiţerii, să ne reîn- 
tărim cu negrul vin cogelăcean, albele noastre case de pînză, 
umflate ritmic de virful răcoros al Mării! apropiate, păreai 
un stol de uriașe păsări ocrotind supt largile lor aripi întinse 
trupurile obosite, culcate pe tot largul cîmpie! ; iar luna plină, 
ce se înnălța atunci, imensă şi roşie, luminînd supt dînsa, la 
o poştă depărtare de bivuac, Marea Neagră şi lacurile din 
faţa ei: Sinoe şi Tuzla, cu tre! dungi de foc paralèle; părea 
un cap de uriaş, cu trese de căpitan, privind încruntat, în 
tăcere, oamenii cum dorm. 

» „„.„ De trei zile vintul căra fără încetare nori spălăciţi, 
sfişiaţi, ca nişte zdrenţe murdare, pe cerul cenuşiii şi, la inter- 
vale neregulate, o ploaie răpede, rece, cădea cu putere cîteva 
clipe, încetînd apoi brusc spre a reîncepe pe negîndite ca şi 
cum ne-ar fi pindit, ascuns după noi, un puii mucalit de drac | 

cu un aparat american de duş cu presiune! Cum sta ploaia, 
soarele cerca să străbată norii surîzînd pămîntului o clipă, dar 
noi fişii murdare de nori cenuşii îl furau razele dorite, şi drăc- 
şorul iar trăgea sfoara aparatului de duş udîndu-ne pănă la 
piele | 

'Turbam de năcaz: nic! nu ploua de-a binelea ca să stăm şi 
nol în corturi să ne odihnim şi nici instrucţie ca lumea nu 
puteam face, căci, cînd ţişnia ploaia, cădea atita năvală de apă 
în cîteva minute, încît trebuia în grabă să ne vîrîm la adăpost 
supt corturi. 

Pe la amiazi, ploaia încetă şi soarele, topind norii, inoăpu să 
dogorească uscînd pinza fumegîndă a corturilor văzînd cu ochii. 
Stătuse şi vintul, şi, după frigul dimineţei ce ni încleştase de- 
getele pe arme, atmosfera îmbicsită de aburi, mai ales supt 
corturi, devenise nesuferită. 

Pe la 5 vintul reîncepu să sufle, a furtună de astă dată, adu- 
nînd în grabă de după dealuri nori negri ca păcura, cari prin- 
seră în curînd tot cerul. Tunetul începu să mîriie ca o fiară 
necăjită şi apoi să bubuie; vintul se năpustia sălbatec în bie- 
tele noastre corturi tremurînde; norii, sfredeliți de fulgere, sfi- 
şiaţi în bucăţi aprinse, urlaŭ de durere răcnind, apol o ploaie 
torențială, asurzitoare, căzu cu furie, piezişă, deasă ca o zăbrea. 
Abia îndrăzniam, prin înnodățurile foilor de cort, să privim 
afară. Vîntul umfia corturile plescăind pînza de credeai că acu 
se rupe făşii lăsînd supt ploaie pe cel şase oameni adăpostiţi 
supt dînsa, Pe cele două muchi ale şubredelor locuințe apa 
se rostogolia cascadă în șanțurile încunjurătoare, şi pîriiaşele 
formáte, neputind coti destul de răpede prin şanţurile prea 
pline, să revărsai, unindu-se de la un cort la altul, urcînd apoi 
malurile da pămînt bătut în jarul corturilor. În curînd tot la- 
gărul fu un lac ce părea că clocoteşte supt pocnitura picătu- 
relor mari de ploaie, împroşcînd apa cu violenţă. 

Muindu-se pămîntul, unul din ţăruşii cari fixat cortul, fu 
smuls, şi vintul, năvălind cu furie supt foaia de cort ridicată, 
îl luă pe sus într'o clipă rupînd toate sforile şi lăsînd oameni! 
supt ploaia năprasnică. După o clipă de nedumerire alergaă 
în corturile vecine la adăpost, primiţi cu camaraderie or! în- 
trind cu forța peste cei şese oameni înghesuiți supt adăpostul 
de un metru înnălțime la mijloc. 

Apa se aduna tot maï multă, curgea şuvoiul din deal, croin- 
du-şi drum la. vale tocmai prin mijlocul lagărului nostru, pre- 
făcut într'o imensă baltă. Alte două corturi fură smulse de vînt, 
iar dintralt cort, invadat de apă, oamenii ieşiră în ploaie 
alergînd îngrijoraţi spre corturile ofiţereşti din fund. 

În corturile noastre, mari ca să încapă tre! paturi de cam- 
panie şi să doarmă pe vreme de ploaie şi <călugărit>, ordo- 
nanţele noastre, făcuserăm greşala, pentru a putea sta în pi- 
cioare în casa noastră, să adîncim pămîntul cu vre-o jumătate 
de metru, astupînd frumos cu pămîntul scos basa cortului ca să 
nu ne tragă vintul şi să nu pătrundă nici pic de ploaie în 
cort. Apa însă încălecase movilița protectoare şi curgea acum 
şipot, din toate părţile, ca într’ un basin, în biata noastră lo- 
cuință. 

Abia avurăm timpul să scoatem cufărul de supt pat şi, pănă 
să ne stringem în grabă lucrurile, să închidem cuferele, să le 
punem în picioare peste patul de campanie, apa ajunsese la 
genunchi, întrînd în cizme, rece ca ghiaţa. Dar tot era mat 
bine supt cort decît afară. 


(Urmează) H. STAHL. 





NOAPTE. 


Domnului Şt. Pop. 


Plultind tăcută, albă ’n aier, 

În al Vardaruluă lung vaier 

Străbate luna zările. 

Ai crede căă un chip vrăjit, 

În care urcă 'n infinit 
Pisările. 


Cu ale luă străvechi cerdacură, 
Se mită Pindul peste veacuri, 
Cetind, ca 'n nişte pravile, 

Un şir de fapte, an cu an, 

Pe cind punea piept la duşmân 
Şi stavile: 

Şi 'ncet, din noaptea lor de ramuri, 
Pornese œ codrilor dragi neamuri 
În doine să se clatine. 
Atit de mult ce ni-aă cintat, 
Şi-atitea basme ni-aŭ păstrat 

Şi datine| 


Năprasniculă, crunt bălaur 

Şi zinelor cu păr de aur 

Aici li afli urmele. 

Tăceţi | mă fură visuri dulci... 

Haš, vino, noapte, să mă culcă 
Cu turmele | 


P. PAPAZIS8U. 


Fragment din călătoriile lul J. A. Vaillant în Moldova 
şi Muntenia prin 18401. ' 


VII. 


Tot lăudindu-t imaginaţia lu! (a poetului Mumuleanu, N. 7.), 
întorc capul, şi iată că la oarecare depărtare, spre miezul nopţi!, 
mi se desfăşură înnaintea ochilor coaste de dealuri acoperite de 
butuci de vie şi de colibi, văd pajişti verzi pe care pasc, la un 
loc, mil de boi, de cal şi de oï, şi zăresc lung! şiruri de care cu 
cite patru şi şese bol}: cum iese dintr'o vale adincă, un guvoiit 
işi revarsă prisosul apelor sale într'o afundătură. Acum înţeleg : 
acest torent e Teleajenul, şi această vale e aceia care duce prin 
Scăieni, Măgureni, Vulcănești şi Scăioşi la Văleni, prin păduri 
de cireşi, peste lanuri da griii şi de-a lungul ogoarelor de po- 
rumb şi de in, o vale încîntătoare ce 0 cunosc de mult şi pe 
care totdeauna o voiii revedea-o cu plăcere. 

A doua zi de dimineață urcăm valea aceasta aşezată între 
două şesuri de coline, dintre care unul, cel dia dreapta, e aco- 
perit de verdeață care umbreşte drumul mare, iar celalt, la al 
cărul picior curge torentul, e gol, sterp, ic şi colo tăiat ca un 
mal, apoi pietros, şi cu o țarină Toşietică, aşa că soarele ce o 








1 J. A. Vaillant, La Romanie, etc., vol. II, pp. 375-77; Paris, 1844. 

luminează î! dă o culoare de foc, a cărui strălucire se răsfringe 
pănă la nol. E frumos drumul acesta, dar e şi lung, şi de aceia 
sosim la Văleni pe la patru oare după amiazj. 

Vălen! | Cine mwar dori în presara vieţi! sale să vie să-ş aşeze 
cortul pe una din colinele tale ? Căci, cu toată civilisaţia ce te-a 
năpădit, cu tot tirgul tăi, cu toate prăvăliile şi hanurile tale, 
cu toate casele boiereşti şi cu tot caldarimul tăi, tu ţi-a! păstrat 
încă pretutindeni izvoarele tale zglobif, pajiștile cele verzi, mun- 
tele tăi ripos, torentul tăi sălbatec, moara de pe term, turmele 
şi păstori tăi! 

Din nenorocire nu-s singur, şi, fiindcă cel ma! mulţi nu-s de 
părerea mea, continuăm drumul ma! departe, fără să ştim în- 
cotro vom apuca, spre Cheia saii spre Poseşti; deocamdată minăm: 
spre Drajna, unde ne vom sfătui în care parte s'o luăm. Drumu-f 
drept, strîns între dealuri înnalta şi înguste de torent, no! însă 
înnaintăm din ce în ce, dealurile se depărtează, orizontul se 
lărgeşte, şi îndată nu ma! avem în jurul nostru decit acele uriaşe 
dimburi verzi care îm! amintesc de Comarnic. La poalele unu! 
astfel de dimb se întinde Drajna, pe ripoasele maluri ale Te- 
leajenului. Le vedem cum se ivesc în albeața lor, de acea parte 
a şuvoiului; în douăzeci de minuta vom fi acolo. lată-ne | Stă- 
pinul curţii nu-! acasă. 

Păcat | căci domnul Alexandru Filipescu e un om pe care 
trebuie să-l cunoşti. E un castelan feudal, dar de treabă boier; 
nu vinează slujbe, ci lupi; urăște intriga şi-l părintele ţeranilor 
säi. În sfirşit, un lucru demn de remarcat | ei e singurul boier 
în cele două Principate care se stimează pe sine destul ca să 
înţeleagă că-l obrăznicie să te indeşi la cinste, şi că aceia nu-{ 
mai mult virtrte, cînd zici: Uitaţi-vă la mine! 

Nu trebuie să desperăm: dacă domnul Alexandru Filipescu 
lipseşte, e alt cineva acasă, un alter ego al săi, un Frances din 
Dauphiné, domnul Colson, cu care joacă, în mod serios, de vre-o 
treizeci de ant rolul lui Oreste, şi care-i, pentru dinsul, un Pi- 
lade foarte sincer şi desinteresat. Mare plăcere-! pentru domnul 
Colson cînd primeşte Ja sine compatrioți, noi însă sîntem pe cit 
de mişcaţi de manierele sale graţioase, pe atit de uimiţi de fi- 
losofia lui. Să desecriii Drajaa ? Da, atit după ctt am putut-o 
vedea în treacăt, 

Pe din afară o curte (ogradă) cu un covor de iarbă, cu clădiri 

de. tot felul, cu hambare, pătule, grajduri de cai împrăștiate, 
ici şi colo, apol case pentru iarnă şi altele pentru vară, straturi 
întocma! ca nişte coşuri de flori în toate nuanțele; la mijloc un 
chioşe chinezesc, al cărui clopoței de sticlă colorată în toate fe- 
lurile. un zefir uşor îl face în acest moment să vibreze, în sfirşit 
o livadă. bogată pe o coastă la picioarele căreia curge torentul. 
Înlăuntru, în tinda cu geamlic, se află portocalii, lămil! şi plante 
exotice, iar în antret o panoplie. de arme pentru vinătoare, dar 
şi contra unei încălcări; pretutindeni, în odăi, afli confortul de 
la oraş, iar la prînz boabe de mazăre de care nu măninci nicio 
dată la Bucureşti în acest anotimp. Aceasta-l Drajna. Nu ne am 
petrecut decit în treacăt, în decursul prinzului. La şese oare, 
trăsura noastră durăia pe drumul ce duce spre Poseşti. E în- 
cîntător. drumul acesta. Ochi! ţi se odihnesc în tihnă pe covorul 
de iarbă verde ce se întinde în jurul nostru, şi tare ni-l drag 
să privim la săniile cele încărcate cu fin, cum lunecă pe drum 
ca pe ghiaţă. Minăm, fără să ne gîndim la urcuşuri şi la cobo- 
rişuri, şi iată că am şi trecut de Buştenit-de-jos, ba chiar întrăm 
în Buştenil-de-sus, cînd de-odată auzim pe supt copaci un amestec 
de ţipete, de plinsete şi de rugăciuni. Oprim trăsura, ne dăm 
“jos şi ne apropiem. I. GRĂMADĂ. 





Cîntece poporale din Bucovina. 
— Cuese DE M. BACIU. — 





Frunză verde de mohor, 
Lasă-mă, maică, să mor 
În braţele cut mi-t dor. 
Frunză verde liliac, 
Lasă-mă, maică, să zac 
În braţele cul mi-l drag. 

* 
La crîșmuţa din. pădure 
Este-un om. venit din lume: 
El. bea vin şi mîncă, mure, 
lară eŭ din satul mieŭ 





Nici nu mînînc, nici nu bei, 
Cu drăguţa trăiesc rău. 
* 
Măi bădiţă, bădişor, 
Nu-mi trimete-atita dor 
Pe vale şi pe izvor; 
Vină singur dumneta, 
Răcoreşte-mi inima : 
Dorul de la inimioară 
Nu mi-l potoleşte-o ţară, 
Numai puiuţu” 'ntr'o seară. 
* 
Trei gutui, trei alămil, 
Geaba, puică, mă mîngii, . 
Că de mine tot rămil 
Cu capul pe căpătiiii, 
Cu drăguţul cel dintii. * 
Trei gutui, trei poame verzi, 
Geaba, puică, mă desmierzi, 
Că degrabă nu mă vezi 
Păn' ce-or fi griîiele verzi. 
Griîiele s'or secera 
Tu, puică, mi-l aştepta. 





“Serisori ale lui D. Bolintineanu după întoarcerea din exil. 


(Urmare.) 





17 Mart at. v. 1858, Bucuregti 1. 
Scumpa mea amică d-nă Zanne, 


Amindouă scrisorile d-tale mi-au sosit în singurătatea mea din 
Bucureşti. Pe cit mi-a făzut plăcere întăia d-tale scrisoare, pe 
atit wa mîhnit a doua, întru cît mă veateşte că sîntați bolnavi. 
Sper însă că aceasta nu va fi decit o “uşoară indiaposiţie. Dar, 
iarăşi, pentru ce nu vă daţi osteneala să vă îngrijiţi sănătatea ? 
Este un lucru aşa de preţios această bună şi scumpă sănătate 
Mai ales cind are cineva copi! şi soţ. «Apropos» de soţ: vor să 


1 Foaia 69. Originalul în limba francesă. 

facă din mine unul, Două propuneri de căsătorie: una pentru 
o fată de 19 ani, din provincie, ştiind puţină franțuzească, dar 
nimic altceva, mult spirit natural şi 2.500 ducați de rentă în 
moşie ; cealaltă pentru o fată de 21 de ani, instruită şi foarte 
frumoasă, — o cunosc —, cu 700 ducați de rentă. Amîndouă «cu 
o reputaţie în afară de îndoială.». Staŭ la îndoială. Totuşi mi se 
vorbeşte într'atit, încit aş putea foartă bine să săvirgeac prin a 
face o prostie —, şi din post melancolie să ajung, într'o zi, un mare 
rentier şi bătrin papă». În acelaşi timp îm! fac pregătiri de ple- 
care pentru Constantinopol. Marin 1 a plecat chiar în Moldova, 
şi apol se va duce din nou la Galata. 

Polihroniadi s'a stabilit la Brăila, la penaţi! să! de familie. 

Mă plictisesc mult aici —, şi văd foarte puţină lume; dar pu- 
ţin! oameni! cum sə cade («des honnêtes gens»), lucru rar aici). 

Sion se va căsători la o săptămînă după Paşti. Logodnica sa 
este foarte drăguță. Ea are 450 de ducați de rentă —, 18 an! şi o 
caleaşcă veche. Se numeşte Lisa Mărculescu. 

Sora mea a născut un copil. A fost în primejdie, ca totdeauna 
în asemenea imprejurări ; dar acum e foarte bine şi a întors 
la Bolintin, unde mă voii duce să o întălnesc, în ziua de Paşti. 

Am scris în acelaşi timp o altă scrisoare d-ne! Ghica. 

Dacă vedeţi pe Don-Nicol, d-na Misir, d. Misir, d. Louis 
Marc şi Melpomena, Elena şi Aspasia, loan judecătorul şi soţia 
şi fiicele sale şi Constantin şi soţia sa ; Dionisie, frumosul Dionisie, 
«ei toute la boutique», fără excepţie : aduceţi-li aminte de mine. 
Uitasem pe d. Popescu şi miss Cog,—dar d-ta nu-l uita pentru mine. 

Marin va veni la Samos, după cum spune, şi eŭ în insulele 
Princhipo... 

Nu am nicio noutate de la d-na Gropler, de la plecarea mea 
din Constantinopol. 

Aici, la Bucureşti, avem, în sfirşit, citeva zile frumoase, dar 
fără să socotim praful; o trupă italiană, un vaudeville frances, 
şi o comedie romănească (valaque); dar toată aceasta este rea 
-ca şi paveaua oraşului — a acestui oraş care era gata să ajungă 
capitala celor două Principate Unite. 

Sint pe cale de a publică poesiile mele. Vă voii trimete un 
„exemplar 2. 





„1 Sergiescu. 
2 Membru în comitetul unionist. 
- 3 În 4858 Bolintineanu publică tre! volume de versuri: Legende sat basme 

Am fost presintat d-şoarei Ioranu ; este frumoasă şi bine supt 
toate raporturile; din nenorocire, este suferindă de piept, după 
cite mi-a spus Sion, poetul. Ea ma însărcinat să vă spun tot 
ceia ce se poate spune din partea sa, şi mă achit, după cum 
vedeţi. 

Voii stirşi prin a vă spune că, de cite orf mă gîndesc la Samos 1, 
ceia ce mi se întimplă foarte des, mă gîndesc cu o vie plăcere. 
Aş dori să mă aflu acolo. 

Copii! dumitale trebuie să fie foarte drăgălaşi, sint sigur. Ce 
faceţi cu timpul d-voastră ? Îmi seriţi scrisori aşa de scurte... 
Trebuie să renunțaţi cu totul la ideia de a veni în Muntenia. 
Aţi fi aici foarte rău. De fapt, e desgustător a trăi în mijlocul 
unei societăți ma! mult decit desguatătoare, ca aceasta de aici ; 
şi apol aici lipseşte Marea, aierul, independenţa spiritului. 

Scrieţi-mi, şi cît de răpede, pentru a-mi da noutăţi despre 
d-voastră. 


Al d-voastră cu totul devotat servitor, 
Bolintineanu. 
47 Mart 1858, Bucureşti 2, 
lubite Alexandre, 


În sfirşit, Guvernul nu va să ni dea voie să facem gazeta pro- 
iectată*; răbdare dar, şi consolaţie pentru viitor. Aceasta m'a 
desgustat încă o toană de Bucureşti, 

Am văzut pe d. loranu; mi-a zis să-ţi acriii că omul acela cu 
care te judecat pentru casa ta, a murit. Prin urmare, dacă el 
ți-este rudă şi ware alte rude ma! de aproape, tu, ca moştenitor, 
întri în stăpinirea case! şi procesul cade. Dacă însă nu ţi-e rudă 
şi omul are alţi moştenitori, se schimbă lucrul ; dacă n'are mog- 
tenitori, apoi iar cade procesul, căci epitropia obştească, ce l-ar 
moşteni, trebuie, ca să moștenească, să fie moştenirea cel puţin 


originale în versuri; Cintarea Romăniei de N. Bălcescu, tradusă în versuri 
de D. Bolintineanu şi Melodii Romine. Aici, poate, e vorba de Melodii Ro- 
mine, asupra cărora se găseşte o dare de seamă de C. A. Rosetti, în Rominul 
din 23 Iunia (1858). 

1 Bolintineanu petrecuse o bună parte din timpul exilului săi în insula 
Samos, şi fusese găzduit adesea în casa familiei Zanne. (V. Scrisorile) din 
exil —, Neamul Romănesc Literar pe 1909. În insula Samos, se afla ca beiă, 
vremea aceasta, Ion Ghica. 

2 Foaia 67. Originalul nedatat. 

3 V. şi scrisoarea din 30 August 1888. 

de 4.000 de lei venit. Am vorbit cu Ioranu să vorbească cu Fe- 
richidi despre aceasta.— Îţi voiii scrie despre resultat îndată. Locul 
tot face vro 1.000. 

La tribunal sint vr'o 70; are să-l iea în zilele astea Polihroniadi. 

D-nul şi d-na Steriadi maŭ însărcinat să-ţi fac sai, mat bine, 
să-ţi spun complimente şi tot felul de amicii. 

Politica a tăcut pe aici. Este o apatie spăimiatătoare în toată 
țara —, nică chiar cancanuri de mahala nu se vorb=sc deocam- 
dată. Comisari! aŭ să plece peste curind, după cum sə crede. 
Dar Dumnezei ştie cind s3 vor începe conferințele. Speranţa 
despre Unire, aici, sa pierdut intre patrioți. Văzind îndoioasa 
politică a Franciel, comisari! sai ciocoit de tot, afară de cel rug 
şi de cel engles. Cel democrați o ai pingărit. 

Tu veï face bine a sta pe acolo. Aici sint vre-o zece locuri 
de ingineri şi patru sute. de ingineri, Sarviciile sai posturile 
sint anevoie de luat, cu mare ciocoie şi închinăciuni şi după mult 
timp de aşteptare. Lefile sînt mici, şi toți ingineri! fură de sting 
pămintul. Pe urmă, te încredinţez eŭ că viaţa e mai scumpă decit 
la Londra. Cea mai proastă casă cu tre! odăi, în mahala, are 
chirie 200 de let pe an. Zece sfanţihi pe zi nu ajung la bucătărie. 

Îmi este dor foarte de Mare. Ce noroi, ce praf este pe aie! 
Oemeni! sint demni de elementul în care trăiesc. 


Am două partide de însurătoare, — una foarta bogată; dar 
„mi-e frică să fac un astfel de pas. Ce zici tu? 

Dacă oii lua bant după scrierile mele, mă voiit duce la Paris, 
şi voi trece prin Constantinopol. 

Tot este căzut aici, chiar şi literatura, căci o mulţime de au- 
tori aŭ scirbit pe oameni! ds cetit şi aŭ stricat şi gustul. Teatrul 
'7omin este în stare de saltimbacie. 

Scrie-mi, Alexandre, şi cit ma! curind. 

„Cred, că Madame Zanne este bine asemenea ? 3 

Jules trebuis să fie negustor gros şi vorbitor şi Eagenia fru- 
muşică. 

“"O'să "aduceţi: acolo -pe :soacră-ta ? 
` Compliments d-lui Ghica şi la toţi amicii şi, cunoseuţii, fără 
osebire. 
«A bientôt» (în curînd lı revedere) : 
al tău, amic, Bolintineanu. 

